paragraph_text: Sezona je završila s još više proturječja kada su organizatori Relija Sanremo diskvalificirali cijelu momčad Peugeot s utrke zbog nedopuštenih podnica (engl. side skirts). Na kraju je FIA promijenila tu odluku i proglasila automobile regularnim i talijanski organizatori su optuženi da nisu dopustili francuskim Peugotima da pobjede talijanske Lancie. Na kraju je FIA poništila rezultate cijele utrke. Peugeot je postao prvak među proizvođačima, ali je Peugeotov vozač Kankkunen trebao čekati tri tjedna nakon kraja sezone da ga proglase prvakom. Sezona 1986. bila je jedina u kojoj je FIA dodijelila titulu Svjetskog prvaka u reliju za vozače Grupe A.